N á v r h    k o m u n i k é
			
k návrhu Nariadenia vlády Slovenskej republiky,  
ktorým sa vyhlasuje Národný park Veľká Fatra

	Vláda Slovenskej republiky na svojom zasadnutí dňa ................... prerokovala Návrh Nariadenia vlády Slovenskej republiky,  ktorým sa vyhlasuje Národný park Veľká Fatra.

	Územie navrhovaného národného parku pokrýva 40 371 ha a tvoria ho lesné porasty, len malú časť zaberajú trvalé trávne plochy.  Navrhované ochranné pásmo,  nachádzajúce sa na lesných a čiastočne aj poľnohospodárskych pozemkoch a v intravilánoch niektorých obcí,  plní funkciu tlmenia vplyvu urbanizovaných oblastí na najcennejšie časti územia. Jeho rozloha je 26 133 ha. Vyhlásenie Národného parku Veľká Fatra vyplýva z  § 12 ods. 2 a § 14 ods. 1 a 6  zákona Národnej rady  Slovenskej republiky č. 287/1994 Z. z. o ochrane prírody a krajiny.

	Vláda konštatuje, že vyhlásením pôvodnej Chránenej krajinnej oblasti Veľká Fatra za Národný park Veľká Fatra sa vytvoria podmienky pre účinnejšiu ochranu hodnôt tohto cenného územia a na prepojenie 17 chránených území v 5. stupni ochrany, vyhlásených v zmysle uvedeného zákona.  Rovnako sa vytvoria podmienky pre rozvoj už existujúcej spolupráce s dotknutými obcami a záujmovými združeniami.